PATVIRTINTA

 Skuodo vaikų lopšelio-darželio direktoriaus

 2017 m. rugsėjo 29 d. įsakymu Nr. V1-62

**SKUODO VAIKŲ LOPŠELIS-DARŽELIS**

**VAIKŲ SOCIALIZACIJOS PROJEKTO „MAŽASIS VERSLININKAS“**

**NUOTRAUKŲ KOLIAŽŲ KONKURSO „AŠ – BŪSIMAS VERSLININKAS“**

 **NUOSTATAI**

**I SKYRIUS**

**BENDROSIOS KONKURSO NUOSTATOS**

 1. Nuotraukų koliažų konkurso „Aš – būsimas verslininkas“ nuostatai nustato tikslą, reglamentuoja reikalavimus konkurso dalyviams, konkurso organizavimo, darbų vertinimo ir nugalėtojų apdovanojimų tvarką.

 2. Nuotraukų koliažų konkursas skirtas skatinti vaikus, jų šeimos narius, pedagogus domėtis įvairiomis verslo šakomis, nuo mažens ugdant verslumo pradmenis.

**II SKYRIUS**

 **KONKURSO TIKSLAS**

 3. Skatinti verslumo ugdymą lopšelyje-darželyje ir namuose, užfiksuojant ir perteikiant akimirkas, atspindinčias verslininko veiklą (kūrybą, gamybą, pardavimą...).

**III SKYRIUS**

**KONKURSO RENGĖJAI**

 4. Konkursą organizuoja Skuodo vaikų lopšelio-darželio vyresnioji socialinė pedagogė Rita Vizgaudienė ir vyresnioji meninio ugdymo pedagogė Lina Daukantienė.

 5. Konkursą koordinuoja Skuodo vaikų lopšelio-darželio direktoriaus pavaduotoja ugdymui, laikinai atliekanti direktoriaus funkcijas Aldona Kalendrienė.

**IV SKYRIUS**

 **KONKURSO DALYVIAI**

6.Konkurse dalyvauti kviečiami visi Skuodo rajono ikimokyklinio, priešmokyklinio amžiaus vaikai, jų tėveliai, šeimų nariai, pedagogai.

**V SKYRIUS**

 **KONKURSO ORGANIZAVIMAS**

 7. Konkursas organizuojamas **nuo 2017 m. spalio 2 d. iki 2017 m. lapkričio 1 d.**

 8. Konkursui „Aš – būsimas verslininkas“ tėvai ar kiti šeimos nariai, pedagogai gali atsiųsti tik vieną nuotraukų koliažą. Koliažas turi būti sudarytas ne daugiau kaip iš 5 nuotraukų, kurios atspindėtų temą ir tikslą. Koliažas gali pasakoti ir su verslu susijusią istoriją.

 9. Konkursui skaitmeninį nuotraukų koliažą (1vnt.) *jpg* formatu siųsti el. paštu **ritutex25@gmail.com** iki **2017 m. lapkričio 1 d.** Kontaktinis telefonas: 8 687 47 176.

 10. Pateikiant nuotraukų koliažą būtina nurodyti šią informaciją:

 Nuotraukų koliažo pavadinimą.

 Konkurso dalyvio vardą ir pavardę, ugdymo įstaigos ir grupės pavadinimą.

 Nuotraukas atsiuntusio asmens vardą ir pavardę, telefono numerį.

 11. Konkursui pateikti nuotraukų koliažai negali būti nukopijuoti iš kitų šaltinių – už autoriaus teisių pažeidimus pagal galiojančius teisės aktus atsako nuotraukas atsiuntę autoriai.

 12. Visi konkurse „Aš – būsimas verslininkas“ dalyvaujantys nuotraukų koliažai bus skelbiami *Facebook* profilyje „Skuodo vaikų lopšelio darželio konkursai“.

**VI SKYRIUS**

 **KONKURSO DARBŲ VERTINIMAS IR NUGALĖTOJŲ APDOVANOJIMAS**

 13.Konkursui pateiktus nuotraukų koliažus vertins sudaryta 5 narių komisija nuo lapkričio 1–12 d., kuri išrinks tris geriausius nuotraukų koliažus.

 14. Vertindama darbus komisija atsižvelgs į nuotraukų koliažo turinį, išradingumą, temos atspindėjimą, nuotaiką, pasakojamą istoriją.

 15. Visiems konkurso dalyviams bus išsiųsti padėkos raštai, o konkurso nugalėtojai bus apdovanoti diplomais ir specialiais prizais. Trys autoriai, kurių darbai surinks daugiausiai *Facebook* profilio lankytojų balsų, bus taip pat apdovanoti.

 17. Įdomiausi ir labiausiai konkurso temą atitinkantys nuotraukų koliažai bus eksponuojami Skuodo vaikų lopšelyje-darželyje, Skuodo kultūros centre, Skuodo rajono savivaldybėje, Skuodo informaciniame centre.

**VII SKYRIUS**

**BAIGIAMOSIOS NUOSTATOS**

 18. Konkurso organizatoriai turi teisę be atskiro autoriaus sutikimo nuotraukų koliažus publikuoti parodoje, spaudoje, internetinėje erdvėje.

 19. Autorių sutikimu su šiomis sąlygomis laikomas darbo nuotraukos atsiuntimas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_